joelniklaus/EU_Wikipedias huggingface dataset:
Influenssa A

Influenssa A -virus on vaipallinen, negatiivisäikeinen RNA-virus. Taksonomisesti kyseessä on Influenzavirus A -suku. Virus on monien eläinten taudinaiheuttaja.

Influenssa A -viruksella tapahtuu jatkuvasti paljon antigeenistä muuntumista. Sen RNA-perimä koostuu kahdeksasta erillisestä segmentistä. 

Virus infektoi hengitysteiden soluja. Sen aiheuttamaa tautia kutsutaan influenssaksi,  tarkemmin A-influenssaksi. Se leviää laajoina epidemioina, jopa pandemioina. 

Vuonna 1918 influenssa A:n alatyyppi H1N1 aiheutti ns. Espanjantaudin, johon kuoli kymmeniä miljoonia ihmisiä.

Rakenne 

Influenssa A -virion on yleensä muodoltaan pyöreä ja kooltaan noin 100 nanometriä. Virioniin kuuluu lipidivaippa, joka on peräisin viruksen synnyinsolun solukalvosta. Viruksella on yhdeksän rakenneproteiinia: 

 NP – nukleoproteiini, on yhteydessä viruksen RNA:han
 PB1, PB2 ja PA – vastaavat RNA:n transkriptiosta ja replikaatiosta (RNA-polymeraasi)
 M1 – muodostaa kuoren vaipan alle
 M2 – ionikanava
 HA – hemagglutiniini, vaipassa; koostuu kahdesta alayksiköstä: HA1 ja HA2
 NA – neuraminidaasi, vaipassa

Lisäksi sillä on NS1 eli nonstrukturaalinen (ei-rakenteellinen) proteiini, joka säätelee geeniekspressiota, sekä NS2.

Alatyypit 

Viruksen hemagglutiniini (HA)- ja neuraminidaasi (NA)-proteiinien antigeeninen variaatio on pohjana alatyyppeihin jaolle. Vuonna 2010 tunnettiin 16 hemagglutiniinin alatyyppiä (H1–H16) ja yhdeksän neuraminidaasin alatyyppiä (N1–N9). Uusi HA–NA-yhdistelmä eli viruksen alatyyppi voi syntyä, kun kaksi erilaista influenssa A -virusta on infektoinut saman solun, niin että osa virusten jälkeläisistä voi rakentua eri alkuperää olevista RNA-segmenteistä. 

HA- ja NA-geeneille voi viruksen replikoituessa tapahtua pistemutaatioita, jotka muuttavat proteiinien aminohappojärjestystä epitoopin kohdalla. Tällaiset muutokset voivat johtaa siihen, että isännän immuunijärjestelmä ei tunnista viruksen muuntunutta jälkeläistä. Yksittäiset pistemutaatiot viruksessa eivät tarkoita kokonaan uuden alatyypin syntymistä. 

Eristetty influenssavirus yksilöidään nimeämällä se muodossa ”tyyppi/taudinkantaja jos ei ihminen/maantieteellinen alkuperä/kannan numero/vuosi(HA- ja NA-alatyyppi jos influenssa A)”. Esimerkiksi vuoden 2009 sikainfluenssapandemian aiheuttajavirus oli A/California/04/09(H1N1).

Influenssa A eri eläimillä 

LintuinfluenssaLinnuissa tavataan kaikkia influenssa A:n alatyyppejä.

SikainfluenssaSioilla on influenssa A:n alatyyppejä H1N1 ja H3N2.

Ihmisen influenssaIhmisen influenssataudista katso Influenssa

HevosinfluenssaHevosista on tavattu alatyyppejä H7N7 (equi-1) ja H3N8 (equi-2).

Lähteet

Aiheesta muualla 
Laji.fi: Influenzavirus A
ViralZone: Alphainfluenzavirus 
National Center for Biotechnology Information (NCBI): Alphainfluenzavirus, taxonomy 

RNA-virukset

de:Influenzavirus#Influenza-A-Subtypen
Catherine (Walesin prinsessa)

Catherine, Walesin prinsessa, GCVO (Catherine Elizabeth ”Kate”, o.s. Middleton, s. 9. tammikuuta 1982) on Yhdistyneen kuningaskunnan prinssi Williamin puoliso. He menivät naimisiin 29. huhtikuuta 2011 Westminster Abbeyssä Lontoossa. Catherinista tuli avioliiton myötä Cambridgen herttuatar. Parilla on kolme lasta prinssi George, prinsessa Charlotte ja prinssi Louis.
 
Vuonna 1982 syntynyt Middleton kasvoi Berkshiressä, ja käytyään Marlborough Collegen hän opiskeli skotlantilaisessa St Andrewsin yliopistossa. Hän tapasi samassa oppilaitoksessa opiskelleen prinssi Williamin vuonna 2001.

Huhtikuussa 2019 kuningatar Elisabet myönsi prinsessa Catherinelle Royal Victorian Orderin korkeimman Dame Grand Cross (GCVO) -arvonimen tämän palveluksista Britannian kuningashuoneelle.

9. syyskuuta 2022 hänestä tuli Walesin prinsessa, kun Charles III nimitti Catherinen aviomiehen Walesin prinssiksi.

Perhetausta 

Middleton syntyi Readingissa 9. tammikuuta 1982 Michael Francis Middletonin ja Carole Elizabeth Middletonin tyttäreksi. Vuonna 1987 Middletonit perustivat oman yrityksen, Party Piecesin. Perheeseen kuuluu myös pikkusisko Philippa Middleton (s. 1983) ja pikkuveli James William Middleton (s. 1987). Middletonien suvulla on jo pitkään, ainakin 1900-luvun alusta ollut yhteyksiä Britannian kuninkaallisiin.

Kihlautuminen ja häät

Walesin prinssin toimisto ilmoitti 16. marraskuuta 2010, että prinssi William ja Catherine Middleton aikovat avioitua vuonna 2011. Pari kihlautui Lewan luonnonpuistoon suuntautuneella kymmenpäiväisellä matkalla Keniassa Itä-Afrikassa. Heidät vihittiin 29. huhtikuuta 2011.

Kuningashuoneeseen kuuluvat miehet saavat yleisesti avioituessaan kuninkaallisen herttuan arvon. 29. huhtikuuta 2011 Britannian hovi ilmoitti, että prinssi William saa Cambridgen herttuan arvon. Catherine Middletonista tuli herttuatar.

Lapset 
Catherinen ja Williamin esikoinen syntyi iltapäivällä 22. heinäkuuta 2013 lontoolaisessa St. Maryn sairaalassa. Sekä äidin että vauvan ilmoitettiin voivan hyvin. Kaksi päivää lapsen syntymän jälkeen hovi ilmoitti prinssin nimeksi tulevan George Alexander Louis.

Syyskuussa 2014 pariskunnan kerrottiin odottavan toista lastaan. Tytär syntyi 2. toukokuuta 2015 St. Maryn sairaalassa. Tyttären nimeksi ilmoitettiin Charlotte Elizabeth Diana.

4. syyskuuta 2017 Kensingtonin palatsista ilmoitettiin herttuattaren odottavan kolmatta lastaan. Kuten aikaisemmissakin raskauksissa, herttuatar poti pahaa raskauspahoinvointia ja joutui siksi perumaan julkisia esiintymisiään.  Louis Arthur Charles syntyi 23. huhtikuuta 2018.

Lähteet

Aiheesta muualla 

Catherine kuningashuoneen www-sivuilla

Yhdistyneen kuningaskunnan kuninkaalliset
Prinsessat
Vuonna 1982 syntyneet
Elävät henkilöt
Seulonnan keskeiset artikkelit
O’nyong’nyong

O’nyong’nyong, josta käytetään myös nimitystä o’nyong-nyong, on arboviruksiin, tarkemmin sanottuna togavirusten alfavirusryhmään kuuluva virus ja tämän aiheuttama samanniminen sairaus. Se on läheistä sukua chikungunyalle ja igbo oralle. Sairaudesta käytetään yleisesti myös lyhennettä ONN sekä sitä aiheuttavasta viruksesta lyhenteitä ONN-virus ja ONNV.

Etymologia
Nimi o’nyong’nyong on peräisin Ugandan ja Sudanin niloottisista kielistä, joissa sen merkitys on ”nivelten heikkeneminen”.

Tarttuminen
O’nyong’nyong leviää tartunnan saaneista hyttysistä. Se on ainoa virus, joka pääasiallisina välittäjinä ovat horkkasääskiin kuuluvat Anopheles funestus- ja Anopheles gambiae -hyttyset.

Oireet
O’nyong’nyongin tavallisia oireita ovat polyartriitti, ihottuma ja kuume. Oireina saattaa esiintyä myös kipua rinnassa ja silmissä, imusolmuketulehdusta ja väsymystä. Taudin ei tiedetä aiheuttaneen kuolemantapauksia.

Esiintyvyys
O’nyong’nyong on aiheuttanut kaksi tunnettua epidemiaa. Niistä ensimmäinen levisi vuosina 1959–1962 Ugandasta Keniaan, Tansaniaan, Zaireen (nykyiseen Kongon demokraattiseen tasavaltaan), Malawiin ja Mosambikiin. Yhteensä yli kaksi miljoonaa ihmistä sairastui. Tämä oli laajin tunnettu arboviruksen aiheuttama epidemia. Vuonna 1959 virus eristettiin ensimmäisen kerran Entebbessä sijaitsevassa Uganda Virus Research Institutessa sääskistä ja ihmisverestä Gulussa, Ugandan pohjoisosassa kerätyistä näytteistä.

Vuosina 1996–1997 levinnyt toinen epidemia rajoittui Ugandaan. Siinä sairastui 400 ihmistä. Epidemioiden 35 vuoden väli ja todistusaineisto siitä, että Ugandassa olisi mahdollisesti ollut o’nyong’nyongepidemia jo vuosina 1904–1906, viittaavat siihen, että viruksen aiheuttamien epidemioiden sykli olisi noin 30–50 vuotta.

Alalajit
ONN-viruksella on ainakin kolme alalajia tai muunnosta. Niiden perimä on saatavilla genomitietokannoissa.

Lähteet

Aiheesta muualla
Material Safety Data Sheet – Kanadan yleisen terveyden virasto 

Virustaudit
Zoonoosit
Kenny Wayne Shepherd

Kenny Wayne Shepherd (s. 12. kesäkuuta 1977 Louisiana, Yhdysvallat) on yhdysvaltalainen kitaristi, laulaja sekä sanoittaja. Hän on julkaissut useita studioalbumeita, soittanut blues-rokkia ja popahtavaa rokkia. Shepherd tuli Johnny Langin ohella tunnetuksi nuorena roots-kitaristina 1990-luvun lopussa. 

Guitar World sijoitti Shepherdin kolmanneksi suosituimmaksi blues artistiksi heti B. B. Kingin ja Eric Claptonin jälkeen.

Julkaisut

Albumit
 Ledbetter Heights (1995)
 Trouble Is... (1997)
 Live On (1999)
 The Place You're In (2004)
 10 Days Out: Blues from the Backroads (2007)
 Here I Go (2011)

Singlet
 Deja Voodoo (1995)
 Born With A Broken Heart (1996)
 Aberdeen (1996)
 Slow Ride (1997)
 Somehow, Somewhere, Someway (1998)
 Blue on Black (1998)
 Everything Is Broken (1999)
 In 2 Deep (1999)
 Was (2000)
 Last Goodbye (2000)
 Alive (2004)
 The Place You're In (2005)
 Never Lookin´ Back (2011)
 Come on Over (2011)

Aiheesta muualla 

 The Kenny Wayne Shepherd Information Center 

Yhdysvaltalaiset kitaristit
Vuonna 1977 syntyneet
Elävät henkilöt
William Laud

William Laud (7. lokakuuta 1573 – 10. tammikuuta 1645) oli Canterburyn arkkipiispa vuosina 1633–1645. Hän vastusti radikaalia puritanismia ja antoi tukensa kuningas Kaarle I:lle, minkä vuoksi hänet teloitettiin ensimmäisessä Englannin sisällissodassa 1645. Hän on pyhimys Englannin kirkossa ja Yhdysvaltain episkopaalikirkossa ja hänen muistopäivänsä on 10. tammikuuta. Hänet on haudattu St John's Collegeen, Oxfordiin.

Kirkollisissa viroissa Laud toimi Bathin ja Wellsin piispana 1626–1628, Saint David'sin piispana 1628–1633 ja Lontoon piispana 1628–1633. Vuonna 1630 hänet valittiin kansleriksi Oxfordin yliopistoon, jonne hän perusti nimeään kantavan arabian kielen oppituolin. Hän oli Dublinin yliopiston viides kansleri 1633–1645.

Lähteet

Aiheesta muualla 

Bathin ja Wellsin piispat
Canterburyn arkkipiispat
Lontoon piispat
Brittiläiset pyhimykset
Englantilaiset teloitetut
Vuonna 1573 syntyneet
Vuonna 1645 kuolleet
Malmstén

Malmstén on muun muassa seuraavien henkilöiden sukunimi:

Eugen Malmstén (1907–1993), suomalainen laulaja, Georg Malmsténin veli
Georg Malmstén, 1902–1981, suomalainen laulaja
Greta Pitkänen, o.s. Malmsten (1911–1938), suomalainen laulaja, Georg ja Eugen Malmsténin sisar
Ole Malmstén (1925–1981), suomalainen teollisuusneuvos ja toimitusjohtaja, Georg Malmsténin poika
Ragni Malmstén (1933–2002), suomalainen laulaja, Georg Malmsténin tytär
Ruusuvuoren koulu

Ruusuvuoren koulu on Vantaan Korson kaupunginosassa toimiva yläkoulu (luokka-asteet 6–9). Koulu sijaitsee Korson Ankkapuiston länsipuolella, runsas 200 metriä Korson koulun eteläpuolella. Koulussa on runsas 30 opettajaa. Syksyllä 2014 koulua kävi 537 oppilasta.

Koulu osallistuu Liikkuva koulu -hankkeeseen.

Koulun nimi ja historia
Ruusuvuoren koulun nimi juontaa koululle alun perin suunnitellun sijaintipaikan, Ankkalampien itäpuolella sijaitsevan Ruusuvuorenmäen nimestä. Tonttivaihdon jäätyä toteutumatta koulu rakennettiin Ankkalammen toiselle puolelle, mutta kouluhanke ja sen pohjalta syntynyt koulu säilytti nimensä. Ruusuvuoren koulu valmistui vuonna 1970. Syksystä 1977 lähtien, kun kansalais- ja keskikouluista siirryttiin Vantaalla peruskoulujärjestelmään, Ruusulan koulu toimi yhdessä nykyisen Korson koulun kanssa. Oppilaita oli jossain vaiheessa yli 800 ja koulu oli Suomen suurimpia yläasteita. Koulujen nimenä olivat tuolloin Korson koulu yksi ja Korson koulu kaksi. 1980-luvun alussa koulut eriytettiin omiksi yläasteikseen. Ruusuvuoren koulu remontoitiin täysin vuosina 2003–2005. Opiskelu tapahtui remontin aikana koulupihalla sijainneissa tilapäisparakeissa.

Lähteet

Aiheesta muualla
Salomaa, Marja: Vantaa myllää koulutiloja uusiksi – Korson ja Vantaankosken yläkouluista voitaisiin luopua (17.9.2015) Helsingin Sanomat.
Ruusuvuoren koulu

Vantaan peruskoulut
Korso
Kirkon kymmenysneuvosto

Kirkon kymmenysneuvosto (engl. Council on the Disposition of the Tithes) on Myöhempien Aikojan Pyhien Jeesuksen Kristuksen kirkossa elin, joka valvoo ja ohjaa kirkon jäsenten maksamien kymmenysten käyttöä. Kymmenysneuvoston muodostavat ensimmäisen presidenttikunnan, johtavan piispakunnan ja kahdentoista apostolin koorumin jäsenet. Kymmenysneuvostossa puhetta johtaa Myöhempien aikojen pyhien Jeesuksen Kristuksen kirkon presidentti. Kirkon ensimmäinen presidentti Joseph Smith perusti kymmenysneuvoston 8. heinäkuuta 1838.

Kirkon kymmenysneuvosto valvoo keskitetysti kirkon jäsenten maksamien kymmenysten sijoittamista ja investoimista. Kymmenyksiä käytetään esimerkiksi temppelien, seurakuntakeskusten ja muiden kiinteistöjen rakentamiseen sekä julkaisutoimintaan. Lisäksi osa kymmenyksistä sijoitetaan erilaisiin rahastoihin.

Kirkon kymmenysneuvosto hallinnoi vuosittain miljardien dollarien rahavirtoja. Myöhempien Aikojen Pyhien Jeesuksen Kristuksen kirkon sisäinen tarkastus valvoo kymmenysneuvoston toimintaa ja rahankäyttöä, mutta kirkko ei ole julkistanut yksityiskohtaisia tilinpäätöstietojaan vuoden 1959 jälkeen.

Mormonismi
Kultatöyhtösirkku

Kultatöyhtösirkku (Schoeniclus elegans) on itäaasialainen varpuslintu. Sen elinympäristö käsittää Venäjän Kaukoitää, Korean, Japanin, Kiinan, Taiwanin ja Myanmarin. Suomessa se on tavattu kerran, kun 22.4.1991 rengastettiin lintu Hangon lintuasemalla.

Lähteet 

Sirkut
Jukupark Turku

JukuPark Turku on kesällä 2010 Turun Kaerlaan, Impivaaran liikuntakeskuksen tuntumaan avattu ulkovesipuisto. Vesipuiston alue on 2,5 hehtaaria, ja sille on rakennettu muun muassa kolme grilliravintolaa, Merirosvosaari-vesileikkimaailma, jossa on  yli kymmenen vesiliukumäkeä, jotka laskevat 1 200 neliömetrin altaaseen. Alueella on myös kaksi muuta suurempaa liukumäkitornia, muita uima-altaita ja auringonottoterasseja.  JukuPark avattiin 3. heinäkuuta 2010.

Katso myös
Jukupark Kalajoki

Lähteet

Aiheesta muualla 
 Jukupark Turun kotisivut

Turun rakennukset ja rakennelmat
Suomen vesipuistot
Turun nähtävyydet
Kaerla
Petra Kalliomaa

Petra Kalliomaa (s. 24. huhtikuuta 1980) on suomalainen juontaja ja toimittaja. Hän juontaa Yle Radio Suomen, Uudenmaan alueen iltapäivää arkisin kello 14–18. Radiojuontamisen lisäksi Kalliomaa on toiminut juontajana muun muassa useilla festivaaleilla ja erilaisissa tapahtumissa.

Petra Kalliomaa aloitti radiossa vuonna 2007 Lahdessa silloisessa Radio 99:ssä ja työskenteli  myöhemmin Radio Voima:ssa iltapäiväjuontajana. Vuonna 2009 Kalliomaa aloitti Jaajo Linnonmaan juontajaparina Radio Suomipopin Aamulypsy - ohjelmassa Anni Hautalan jäätyä äitiyslomalle. Jaajo Linnonmaan, Petra Kalliomaan, Juha Vuorisen ja Juha Perälän viimeinen yhteinen Aamulypsy-lähetys kuultiin Radio Suomipopilla 23.12. 2011. Aamylypsyn jälkeen hän jatkoi juontajana Metro Helsingin Aamussa ja myöhemmin iltapäivälähetyksissä. Kalliomaa lopetti Metro Helsingillä 10.05.2016 siirtyen Nelonen Median ja Mediatakojien uuden Helmiradion keskipäiväjuontajaksi. 2021 tammikuussa hän aloitti Radio Suomen iltapäivä -juontajana.

Kalliomaa on palkittu RadioMedian Radio Gaalassa vuoden tulokkaana vuonna 2009. Yleisö valitsi Aamulypsyn  vuoden radio-ohjelmaksi 2011.

Petra Kalliomaa on naimisissa Turmion Kätilöt -yhtyeen basistin Hannu Voutilaisen kanssa. Pari tutustui vuonna 2011 ja heidät vihittiin seuraavana vuonna.

Lähteet 

Suomalaiset juontajat
Suomalaiset radiotoimittajat
Vuonna 1980 syntyneet
Elävät henkilöt
Naohito Fujiki

Naohito Fujiki (, s. 19. heinäkuuta 1972) on japanilainen näyttelijä ja laulaja.

Diskografia

Singlet
Sekai no Hate ~the end of the world~ (1999)
Niji ~waiting for the rainbow~ (1999)
Paafuekuto Waarudo (Perfect World) (2000)
Kozumikku Raidaa (Cosmic Rider) (2000)
2 HEARTS (2001)
anon (2001)
Pazuru (Puzzle) (2001)
Wonderful Days (2002)
So Long... / Namida no Iro (2002)
Tenshi no Niji (2003)
Flower (2003)
Shukumei (2004)
HEY! FRIENDS (2006)
Tuning Note (2007)
CRIME OF LOVE / Iindaze ~Kimi ga Itekurereba~ (2009)

Albumit
BUMP! (2000)
WARP' (2002)03 (2003)COLORMAN (2004)LIFE GOES ON! (2006)Reverse (2007)∞ Octave (2009)HISTORY of NAOHITO FUJIKI 10TH ANNIVERSARY BOX (2009)

Filmografia
TelevisioGuest at Table 3 (1996)Heart ni S (1996)Tokyo Sex (1996)Yonimo Kimyona Monogatari (1996)Shin-D Love Blood (1997)Gal Boy (1997)Hokenshitsu no Obasan (1997)Tokugawa Yoshinobu (1998)Happy Mania (1998)Nanisama! (1998)Oni no Sumika (1999)P.S. Genki Desu, Shunpei (1999)Asuka (1999)Nurse no Oshigoto 3 (2000)Mofuku no Rendezvouz (2000)LOVE REVOLUTION (2001)Platonic Sex (2001)Antique (2001)Hatsu Taiken (2002)Nurse no Oshigoto 4 (2002)Kou Kou Kyoushi (2003)Taikoki (2003)Itoshi Kimi e (2004)Slow Dance (2005)Hoshi ni Negai wo (2005)Tsumiki Kuzushi Shinsou (2005)1 Litre of Tears (2005)Kobayakawa Nobuki no Koi (2006)Gal Circle (2006)Message (2006)1 Litre of Tears Special (2007)Operation Love (2007)Hotaru no Hikari (2007)Operation Love Special (2008)Around 40 (2008)Shibatora (2008)Yako no Kaidan (2009)

ElokuvatHana Yori Dango (1995)That's Cunning (1996)F.I.S.H. (2002)Nurse no Oshigoto the Movie (2002)Dragon Head (2003)g@me. (2003)Jam Films S (2005)Hana Yori Dango Final (2008)20th Century Boys 2 Film'' (2009)

Aiheesta muualla
Viralliset sivut
JDorama Page 
 

Japanilaiset näyttelijät
Japanilaiset laulajat
Vuonna 1972 syntyneet
Elävät henkilöt
Rue de Rivoli

Rue de Rivoli on noin kolmen kilometrin pituinen länsi–itä-suuntainen katu Pariisin keskustassa, 1. ja 4. arrondissementin alueella.  Se johtaa Place de la Concorden koilliskulmasta itään, ja sen itäpäästä johtaa sen jatkeena oleva lyhyt Rue Saint-Antoine Place de la Bastillelle. Kadun länsiosa kulkee Jardin des Tuileriesin pohjoisreunaa pitkin, ja se jatkuu välittömästi Louvren pohjoispuolitse. Sen varrella Tuileries'in puistossa on taidemuseona toimiva Jeu de Paume. Rue de Rivoli tunnetaan myös huomattavana liikekatuna.

Kadun länsiosan pohjoisreunalla olevilla rakennuksilla on pitkä yhtenäinen julkisivu. Niiden kohdalla jalkakäytävä kulkee katettuna, pylväsrivin ajotiestä erottamana arkadikäytävänä rakennusten ylempien kerrosten alla.

Katu rakennettiin 1800-luvun alussa Napoleonin määräyksestä, ja se sai nimensä Rivolin taistelun mukaan, jossa hän oli voittanut itävaltalaiset.  Aluksi se ulottui vain Place de la Concordelta Louvren kohdalle, mutta 1850-luvulla, Napoleon III:n ja Georges-Eugène Haussmannin aikana, sitä jatkettiin nykyiseen pituuteensa..

Lähteet

Aiheesta muualla 

Pariisin kadut
Ba Bển kansallispuisto

Ba Bển kansallispuisto on luonnonsuojelualue Vietnamin koillisosassa Đông Bắcin alueella, Bắc Kạnin maakunnassa. Matkaa Vietnamin pääkaupunkiin Hanoihin on noin 240 km. 

Puisto käsittää Vietnamin suurimman järven Ho Ba Bển ympäristöineen.  Järvi on 8 kilometriä pitkä ja noin 800 metriä leveä. Se on syvimmillään 29 metriä syvä, ja siinä on lukuisia pieni kalkkikiviluotoja. Järvi on 178 metrin korkeudella merenpinnasta; puistoalueen korkeus vaihtelee 150 metristä 1098 metriin. Se on rosoista kalkkikivialuetta jossa on jyrkkäseinäisiä rotkoja ja luolia. Suurin luola on 300 metriä pitkä Phuongin luola, jonka läpi järven laskujoki Nang-joki virtaa.

Puistossa elää karhuja, tiikereitä ja apinoita, joista harvinaisin on tonkininpystynenäapina Rhinopithecus avunculus.  Puisto tunnetaan myös 350 perhoslajistaan. Siellä järjestetään veneretkiä, jolla pääsee katsomaan luolia, vesiputouksia ja etnisten vähemmistöjen asuttamia kyliä.

Lähteet 

Vietnamin luonnonsuojelualueet
Vietnam Television

Vietnam Television (VTV) on vietnamilainen kansallinen televisioyhtiö. Kuten kaikkea muutakin Vietnamin mediaa, myös VTV:tä hallitsee Vietnamin hallinto. Se perustettiin 7. syyskuuta 1970.

Logo 

Vapaasti lähetettävät maanlaajuiset tv-kanavat
 VTV1: Uutiskanava
 VTV2: Tiede- ja opetuskanava
 VTV3: Infotainment-kanava
 VTV4: Kansainvälinen kanava 
 VTV5: Vähemmistökielten kanava
 VTV6: Lasten ja nuorten kanava 
 VTV7 
 VTV8 
 VTV9 

Aluelliset/kaupunkikanavat 
 VTV Hue (VTV8) 
 VTV Danang (VTV8)
 VTV Phu Yen (VTV Nha Trang - VTV8)
 VTV9
 VTV Can Tho 1 (VTV9)
 VTV Can Tho 2 (VTV5 Tay Nam Bo)

Lähteet
Bạch Mãn kansallispuisto

Bạch Mãn kansallispuisto on luonnonsuojelualue Vietnamin keskiosassa noin 40 kilometrin päässä  Huến kaupungista. Se sijaitsee Annamin ylängöllä Thừa Thiên-Huến ja Quảng Namin maakunnissa. Seutu on Vietnamin sateisimpia alueita, huipulla saadaan 8000 mm sadetta vuodessa. Puistossa elää  330 lintulajia ja yli 1400  kasvilajia. 83 nisäkäslajin joukossa ovat vasta 1990-luvulla löydetyt  saola ja jättimuntjakki. 

Satet ovat runsaimpia loka-marraskuussa, ja silloin matkailijoita kiusaavat  myös juotikkaat.

Lähteet

Aiheesta muualla 
Guide Vietnam 

Vietnamin luonnonsuojelualueet
John Slattery

John Slattery, oikealta nimeltään John M. Slattery Jr., (s. 13. elokuuta 1962 Boston, Massachusetts, Yhdysvallat) on yhdysvaltalainen näyttelijä.

Mad Men -sarjan Roger Sterlingin roolin ohella muita Slatteryn merkittäviä rooleja ovat muun muassa Al Kahnin rooli sarjassa Homefront, senaattori Walter Mondalen rooli HBO:n minisarjassa Avaruuden sankarit, Sam Trumanin rooli sarjassa Will & Grace, Michael Cassidyn rooli Amyn miehenä sarjassa Amyn lailla, poliitikko Bill Kelleyn rooli sarjassa Sinkkuelämää, rehtori Dennis Martinon rooli sarjassa Ed ja Peter Benedictin rooli sarjassa Jack and Bobby. Maaliskuussa 2007 Slattery alkoi esittää Täydellisissä naisissa Gabrielle Solisin (Eva Longoria Parker) toista aviomiestä, kunnes hahmo kuoli sarjan neljännellä kaudella hurrikaanimyrskyssä.

Slattery esitti Katherine Watsonin (Julia Roberts) poikaystävää Paul Moorea elokuvassa Mona Lisa Smile. Slattery näytteli Tony Starkin isää Howard Starkia elokuvissa Iron Man 2 (2010), Ant-Man (2015), Captain America: Civil War (2016) ja Avengers: Endgame (2019).

Yksityiselämä 
Slattery kasvoi amerikanirlantilaisessa roomalaiskatolilaisessa perheessä Bostonissa. Hän valmistui Amerikan katolisesta yliopistosta vuonna 1984. Slattery on ollut näyttelijä Talia Balsamin kanssa naimisissa vuodesta 1998, ja parilla on yksi lapsi.

Lähteet

Aiheesta muualla 

 
 

Yhdysvaltalaiset televisionäyttelijät
Yhdysvaltalaiset elokuvanäyttelijät
Vuonna 1962 syntyneet
Elävät henkilöt
Amerikanirlantilaiset
Seinäjoen kaupunginteatteri

Seinäjoen kaupunginteatteri sijaitsee Alvar Aallon suunnittelemassa, vuonna 1987 valmistuneessa Aaltokeskuksessa, johon kuuluvat muun muassa myös Lakeuden Risti -kirkko, Seinäjoen kaupungintalo ja Seinäjoen kaupunginkirjasto. Teatterin toimitusjohtaja on Milla Hautala ja taiteellinen johtaja 14.9.2020 alkaen on Pauliina Salonius.

Seinäjoen Kaupunginteatterissa on neljä näyttämöä. Päänäyttämö on 429-paikkainen Alvar-sali. Lisäksi teatterissa on satapaikkainen Elissa Aallon mukaan nimetty Elissa-studio, 60-paikkainen Verstasteatteri ja 120-paikkainen Teatteriravintola. Päänäyttämön Daidalos-esiripun suunnitteli kuvataiteilija Juhana Blomstedt ja ylälämpiön Isojako-seinäryijyn tekstiilitaiteilija Irma Kukkasjärvi.

Teatterissa järjestetään vuosittain noin 250 esitystä, joita käy katsomassa noin 55 000 katsojaa. Teatterissa työskentelee vierailevat työntekijät mukaan lukien noin 90 henkilöä. 

Vuonna 2013 oli teatterin 50-vuotisjuhlavuosi. Vuonna 2015 Seinäjoen kaupunginteatteri valittiin Vuoden teatteriksi Suomessa. Maaliskuussa 2015 jaetun palkinnon voittajan valitsi näyttelijä, ohjaaja ja käsikirjoittaja Kari Heiskanen.

Lähteet

Aiheesta muualla 
Seinäjoen kaupunginteatterin verkkosivut

Aalto-keskus
Alvar Aallon suunnittelemat rakennukset
Seinäjoen keskusta
Suomen teatterit
Seinäjoen kulttuuri
Seinäjoen rakennukset ja rakennelmat
Juhannusturilas

Juhannusturilas (Amphimallon solstitiale) on lehtisarvisiin (Scarabaeidae) kuuluva kovakuoriaislaji.

Tuntomerkit 
Aikuinen kuoriainen on noin 14–18 millimetrin mittainen. Juhannusturilas muistuttaa paljon kastanjaturilasta (Melolontha hippocastani), mutta on huomattavasti pienempi ja karvaisempi.

Levinneisyys 
Laji on yleinen Etelä- ja Keski-Suomessa, missä sitä esiintyy kesä-heinäkuussa.

Elintavat 
Lajia tavataan yleensä lehtipuilla ja pensailla, joiden lehtiä se käyttää ravinnokseen. Iltaisin koirailla on usein tapana lennellä suurissa parvissa puiden ympärillä.

Juhannusturilaan toukat elävät maan sisässä juuria syöden. Puutarhoissa ja taimikoissa niistä on suurta haittaa vahingoittaen erityisesti männyn taimia. 20–30 millimetrin mittaisia toukkia on kutsuttu rasvamakkaroiksi. Juhannusturilaan kehitys munasta aikuiseksi kestää yleensä kaksi vuotta, joskus kolme.

Lähteet

Aiheesta muualla 
Laji.fi: Juhannusturilas (Amphimallon solstitiale)
Ötökkätieto: Juhannusturilas  (Amphimallon solstitiale)
iNaturalist: Juhannusturilas (Amphimallon solstitiale)
UPM-Kymmene: Kari Heliövaara, Metsiemme kovakuoriaisia, sivu 6: Juhannusturilas (Amphimallon solstitiale)  (pdf)
UniProt: Taxonomy - Amphimallon solstitiale 
Global Biodiversity Information Facility (GBIF): Amphimallon solstitiale 
Pherobase: Semiochemicals of Amphimallon solstitiale, the Summer chafer 
Centre for Agriculture and Biosciences International (CABI): Amphimallon solstitiale 

Lehtisarviset
Cát Bàn kansallispuisto

Cát Bàn kansallispuisto on luonnonsuojelualue Vietnamin pohjoisosassa, noin 50 kilometriä Hải Phòngin kaupungista. Se peittää noin puolet  Halonginlahden suurimmasta saaresta Cát Bàsta. Puistossa elää äärimmäisen uhanalainen apinalaji Trachypithecus poliocephalus.

Lähteet

Aiheesta muualla 

Vietnamin luonnonsuojelualueet
Net Effect

Net Effect on julkishallinnon tutkimus- ja konsultointiyritys, joka tekee arviointia, tutkimusta, selvityksiä, valmennusta ja koulutusta. Se kehittää pitkäaikaisten kumppanuuksien kautta poliittishallinnollista päätöksentekoa, julkisen hallinnon organisaatioita ja työyhteisöjä niin Suomessa kuin EU-alueella. Yrityksen asiakkaita ovat mm. eduskunta, ministeriöt, kaupungit, kunnat, järjestöt. Net Effect Oy on valtion yhteishankintayksikön Hanselin sopimustoimittaja palveluissa johdon konsultointi, hanke- ja projektihallinta sekä esimies-ja palveluosaamisen koulutuspalvelut.

Yritys on perustettu 6.11.1999. Ramboll osti Net Effectin vuonna 2011.

Lähteet 

Suunnittelu- ja konsultointitoimistot
Rovaniemen kaupunginkirjasto

Rovaniemen kaupunginkirjasto, joka on samalla alueellista kehittämistehtävää hoitava kirjasto, toimii Rovaniemellä viidessä eri toimipisteessä.Lisäksi kirjastolla on kaksi kirjastoautoa.

Historia
Rovaniemen kirjasto perustettiin 9. huhtikuuta 1860. Kirjaston nimi oli Rovaniemen pitäjänkirjasto. Vuonna 1911 kirjasto järjestettiin uudelleen ja se sai uudet säännöt ja uuden nimen: kirjaston nimeksi tuli Rovaniemen pitäjän kansankirjasto. Kun Rovaniemen kauppala ja maalaiskunta erosivat vuonna 1928 omiksi kunnikseen, kirjasto jakautui kahdeksi kantakirjastoksi (Rovaniemen kauppalankirjastoksi ja Rovaniemen maalaiskunnan kirjastoksi). 

1960-luvulla Rovaniemen kaupunki panosti kirjastoon, jotta kirjasto täyttäisi maakuntakirjastovaatimukset. Vuoden 1961 lopussa kaupunginvaltuusto perusti kirjastoon uusia virkoja. Vuoden 1962 keväällä valtuusto hyväksyi Alvar Aallon suunnitelman uudeksi kirjastorakennukseksi.

Kaupunginkirjasto sai vuonna 1960 maakuntakirjasto-oikeudet.

Rovaniemen kaupunginkirjasto voitti pohjoismaisen kirjastopalkinnon vuonna 1988 aktiivisuudesta pohjoismaisessa kirjastotyössä ja hyvästä pohjoiskalottikokoelmasta.

Saamelainen erikoiskirjasto perustettiin vuonna 1990 ja se toimii osana Rovaniemen kaupunginkirjastoa.

Rovaniemen kaupunki ja maalaiskunta yhdistyivät vuonna 2006 ja samalla yhdistyivät myös kaupunginkirjasto ja maalaiskunnan kirjasto.

Kaupunginkirjaston tehtävä maakuntakirjastona muuttui alueellista kehittämistehtävää hoitavaksi kirjastoksi vuoden 2018 alussa.

Toimipisteet 
 Rovaniemen kaupunginkirjaston pääkirjasto
 Korkalovaaran kirjasto
 Muurolan kirjasto
 Ounasrinteen kirjasto
 Saarenkylän kirjasto.

Katso myös
 Luettelo maakuntakirjastoista

Lähteet 
 
 
Ro­va­nie­men kau­pun­gin­kir­jas­to sai uuden joh­ta­jan ja sitten korona sulki ovet: Lukeva ihminen pärjää vaikka poik­keus­ti­las­sa 5.4.2020. Lapin Kansa. Viitattu 29.10.2020.

Viitteet

Aiheesta muualla
 Rovaniemen kaupunginkirjaston omat sivut
Paragon (kuitti)

Paragon on itsejäljentävä kuittilomake, joka yleisimmin kirjoitetaan käsin. Kuittiin yksilöidään ostetut tuotteet ja asiakas. Paragon-kuittivihkoja voi ostaa kirjakaupoista ja niitä valmistaa Suomessa ainakin Editan kirjapaino. 

Itsekopiovan kuitin (Paragon Black Leaf Check Book) kehitti Kanadassa John Carter, joka patentoi keksintönsä vuonna 1882 (patentti numero CA 14182). Kuittivihkoa alkoi samana vuonna valmistaa Grip Printing & Publishing Company ja se sai heti suuren suosion. Euroopassa valmistuksen aloitti ensimmäisenä brittiläinen Paragon Check Book Co., joka perustettiin vuonna 1886 Lontoossa. 

Vuodesta 1909 alkaen Suomessa Paragon-kuittien valmistamisen yksinoikeus oli kirjapaino Oy Weilin + Göös Ab:lla.

Lähteet 

Kauppa
Jättimuntjakki

Jättimuntjakki (Muntiacus vuquangensis) on äärimmäisen uhanalainen keskikokoinen hirvieläin, joka löydettiin Vietnamin ja Laosin rajalla kasvavasta Truong Sonin vuoriston sademetsästä vuonna 1994. Retkikunta oli kartoittamassa vasta löydetyn saolan levinneisyyttä, kun se löysi toisenkin uuden lajin. Jättimuntjakki muistuttaa tavallista muntjakkia, mutta on sitä kookkaampi. Vu Quangin luonnonsuojelualuetta on vahvistettu jättimuntjakin ja saolan suojelemiseksi.

Jättimuntjakkia tavataan ainoastaan Annamin ylänköalueelta ja sitä ympäröiviltä kukkuloilta Vietnamin ja Laosin rajalla. Kambodžassa ei ole nähty eläviä yksilöitä, mutta eläimen pääkalloja ja sarvia on tavattu myynnissä toreilla. Lajia uhkaa salametsästys.

Lähteet 

Hirvieläimet
Uhanalaiset nisäkkäät
Jääkiekon maailmanmestaruuskilpailut 1978

Jääkiekon maailmanmestaruuskilpailut 1978 pelattiin Prahassa. B-sarja pelattiin Belgradissa ja C-sarja Las Palmasissa. A-sarjassa pelattiin edelleen siten, että yksinkertaisen sarjan lisäksi neljä parasta jatkoivat mitalisarjassa muiden jatkaessa kamppailua sarjassa säilymisestä. Alkusarjan sarjapisteet säilyivät mukana loppusarjaan.

Kanada nousi pronssille, ja Ruotsi jäi ensimmäisen kerran kymmeneen vuoteen ilman mitalia. Maailmanmestaruus jäi viimeisen kamppailun varaan. Neuvostoliitto tarvitsi Tšekkoslovakiasta kahden maalin voiton, ja peli päättyikin lopulta Neuvostoliiton 3–1-voittoon.

Fair-play joukkueena palkittiin Suomi.

Suomi turnauksessa 
Suomi onnistui voittaa turnauksessa toista kertaa Kanadan arvokisoissa, hieman yli kymmenen vuoden tauon jälkeen. Suomi oli tappiolla ensimmäisen erän jälkeen maalein 4–1, mutta voitti lopulta lukemin 4–6. Seuraavassa ottelussa Suomi johti peliä Tšekkoslovakiaa vastaan jo lukemin 4–1, mutta hävisi lopulta maalein 4–6. Neuvostoliittoa vastaan Leijonat pääsi myös johtoasemaan maalein 2–0, mikä sai yleisön kannustamaan Suomea äänekkäästi. Suomi kuitenkin hävisi Neuvostoliitolle lukemin 3–6. Ruotsille Suomi hävisi selvästi 1–6 ja vielä selvästi heikommalleen Itä-Saksallekin. Tasaväkisempää Länsi-Saksaakin vastaan Suomi koki tappion. Joukkue kuitenkin ryhdistäyi ja pelasi Yhdysvaltain kanssa 3–3-tasapelin, jossa merkittävään rooliin astui Antero Kivelä. Tämän jälkeen Leijonat ylsi vielä 4–4-tasapeliin Länsi-Saksaa vastaan, mutta hävisi vielä tiukasti Yhdysvalloille maalein 3–4. Osittain ailahtelevan menestyksen syynä voidaan nähdä loukkaantumiset, sillä muun muassa Matti Hagman ja Antero Kivelä kärsivät loukkaantumisista. 

Suomi sijoittui lopulta seitsemänneksi säilyttäen vaivoin sarjapaikkansa.

A-sarja

Loppusarjan ottelut on kursivoitu. Viimeisessä sarakkeessa ovat alkusarjan pisteet. Itä-Saksa putosi B-sarjaan.

Euroopan-mestaruus

B-sarja

Puola nousi A-sarjaan. Italia ja Jugoslavia putosivat C-sarjaan.

C-sarja

Alankomaat, Itävalta, Tanska ja Kiina nousivat B-sarjaan.

Lähteet
 Elävä arkisto - Kanada lyötiin Prahan kiekkokisoissa 1978 
 SFRp's hockey archive 
 Hockeyarchives - Championnats du monde 1978 
 Passionhockey - Championnats du monde 1978 
 http://avlh.sweb.cz/MS-1978.pdf

Viitteet 

1978
Jääkiekon Euroopan-mestaruuskilpailut
Vuoden 1978 jääkiekko
Prahan urheilutapahtumat
Maailmanmestaruuskilpailut 1978
Dance Love Pop

Dance Love Pop on ruotsalaisen Idol-voittaja Agnes Carlssonin kolmas studioalbumi. Albumi julkaistiin Ruotsissa 29. lokakuuta 2008 ja se sisältää kokonaisuudessaan kymmenen raitaa. Albumilta on julkaistu kaksi singleä, On and On ja Release Me. Huhtikuun ensimmäisenä päivänä vuonna 2009 albumista julkaistiin deluxe-versio Dance Love Pop: The Love Love Love Edition, mikä sisälsi samat raidat kuin Dance Love Pop, sekä uuden laulun Love Love Love, remixejä ja albumin singlejen musiikkivideot.

Tuotanto 

13. syyskuuta 2008 radiojuontaja Kaj Kindvall ilmoitti, että albumin nimi olisi Dance Love Pop, minkä vahvisti myöhemmin Roxy Recordings.

Musiikki 

"Release Me" oli albumin viimeinen äänitetty laulu, koska levy-yhtiön mielestä albumi tarvitsi vielä yhden laulun. Se valittiin ensimmäiseksi singleksi kaikkialla muualla paitsi Ruotsissa ja Alankomaissa, missä "On and On" oli ensimmäinen single. "Release Me" -laulusta tuli albumin suosituin ja parhaiten myyty single. Sitä myytiin yli 400 000 kappaletta.

Albumin kansainväliseen versioon on lisätty kolme uutta laulua, You Rain, Secret Love ja If I Could Build My Whole World Around You.

Kappaleet

Ruotsin painos 
Release Me
On and On
Love Me Senseless
How Do You Know
I Need You Now
Look at Me Now
Don't Pull Your Love Out
Open Up Your Eyes
Sometimes I Forget
Big Blue Wall

Deluxe-painoksen bonuskappaleet 
<li value=11>Love Love Love
Love Love Love (Extended Mix)
On and On (Anotha Ding-an Be-an Version)
On and On (The Void Eemix)
On and On (Acoustic Version)
Release Me (Pio Radio Remix)
Release Me (Acoustic Version P3 Live Session)
On and On (Music Video)
Release me (Music Video)

Kansainvälinen painos 
Release Me
I Need You Now (kansainvälinen versio)</small>
On and On (kansainvälinen versio)</small>
Secret Love
Sometimes I Forget
You Rain
Big Blue Wall (kansainvälinen versio)
Love Love Love
How Do You Know
Love Me Senseless

Arviot 
 Aftonbladet:

Aiheesta muualla 
 Agnesin virallinen sivusto
 Dance Love Pop discogs.com -sivustolla

Lähteet 

Agnes Carlssonin albumit
Vuoden 2008 albumit
Sharkwater

Sharkwater on vuonna 2006 valmistunut haista kertova dokumenttielokuva, jonka on ohjannut Rob Stewart. Se on palkittu yli 22 kansainvälisellä palkinnolla.

Elokuva kertoo haiden todellisesta luonteesta ja niiden tärkeydestä luonnon ekosysteemissä. Pinnalle on nostettu ensimmäistä kertaa suuren yleisön tietoon hainkalastuksen katastrofaaliset seuraukset. Arviolta 90 prosenttia haikannasta on tapettu viimeisen 50 vuoden aikana. Haineväkeittoa pidetään suurena herkkuna etenkin Aasian maissa. Tästä johtuva käsistä karannut salakalastus, jota Aasian mafia pitää tiukassa otteessaan, on vähentänyt haikantaa katastrofaalisesti. Hait pyydystetään, niiltä leikataan elävänä evät pois ja ne heitetään takaisin mereen tuskaiseen kuolemaan.

Elokuva on myös hätähuuto koko kalastusbisnestä vastaan. Kulutus ja pyydystys eivät ole tasapainossa. Syynä tähän on muun muassa pitkäsiimakalastus, joihin tarttuu päivittäin tuhansia haikaloja, delfiinejä, valaita ja kilpikonnia. Luonnonsuojelujärjestöjen on hyvin vaikea taistella merten suojelemisen puolesta, sillä Aasian maat ovat hyvin korruptoituneita sekä mafian lahjonnan vaikutuksen alaisia.

Kanadalaiset dokumenttielokuvat
Vuoden 2006 dokumenttielokuvat
Elokuvat eläinten oikeuksista
Elokuvat haista
Muntjakit

Muntjakit (Muntiacus) on hirvieläinten suku, johon on löydetty uusia lajeja vielä 1990-luvulla. Ne elävät Kaakkois-Aasiassa. Useimmat suvun jäsenet painavat 15–35 kiloa, mutta suurin laji, jättimuntjakki, voi painaa jopa 50 kiloa.

Monet muntjakkilajit tunnetaan puutteellisesti, eikä niiden mahdollisesta uhanalaisuudesta ole tarpeeksi tietoa.

Luokittelu 
Muntiacus-suvun muntjakit luokiteltiin aiemmin tupsuhirven (Elaphodus cephalophus) kanssa yhteiseen muntjakkien (Muntiacinae) alaheimoon. Nykyisin ne kuitenkin luetaan jalohirvien (Cervinae) alaheimoon.

Vuonna 2005 julkaistun Mammal species of the World -teoksen mukaan muntjakkien suvussa on 11 lajia. Luokittelu ja lajimäärä voivat kuitenkin olla eri lähteissä erilaiset.

Lajit:
 Mustamuntjakki (Muntiacus crinifrons)
 Feanmuntjakki eli tenasseriminmuntjakki (Muntiacus feae)
 Muntjakki eli intianmuntjakki eli kidangi (Muntiacus muntjak)
 Kiinanmuntjakki (Muntiacus reevesi) – istutettu Britanniaan
 Rooseveltinmuntjakki (Muntiacus rooseveltorum)
 Jättimuntjakki (Muntiacus vuquangensis) – löydetty vuonna 1994
 Muntiacus atherodes – löydetty vuonna 1982
 Muntiacus gongshanensis – löydetty vuonna 1990
 Muntiacus puhoatensis – löydetty vuonna 1997
 Muntiacus putaoensis – löydetty vuonna 1999
 Muntiacus truongsonensis – löydetty vuonna 1997

Lähteet 

Hirvieläimet
Roomalainen Italia

Italia oli Rooman valtakunnan keskeinen osa, joka kattoi koko Apenniinien niemimaan. Nykyisin alueella sijaitsevat Italian tasavalta, San Marino ja Vatikaanivaltio.

Tasavallan loppuaikoihin asti Pohjois-Italia muodosti oman provinssinsa Gallia Cisalpinan, jonka raja kulki Rubiconjoen kohdalta. Keisari Augustus jakoi vuoden 7 eaa. tienoilla Italian 11 alueeseen, jotka olivat:

 Regio I Latium et Campania
 Regio II Apulia et Calabria
 Regio III Lucania et Brutii
 Regio IV Samnium
 Regio V Picenum
 Regio VI Umbria et Ager Gallicus
 Regio VII Etruria
 Regio VIII Aemilia
 Regio IX Liguria
 Regio X Venetia et Histria
 Regio XI Transpadana

Tämä jako oli provinssijaon ulkopuolinen, eikä Italia koskaan muodostanut yhtä provinssia.

Lähteet
Cát Tiênin kansallispuisto

Cát Tiênin kansallispuisto on luonnonsuojelualue Vietnamin eteläosassa, noin 150 kilometriä pohjoiseen  Hồ Chí Minhin kaupungista. Puistolla on suojeltu Vietnamin laajin alankoalueiden sademetsäalue. Siellä on tavattu yli 350 lintulajia, 450 perhoslajia ja sata nisäkäslajia, joiden joukossa on elefantteja, kissaeläimiä, apinoita ja harvinaisia sarvikuonoja.

Lähteet

Aiheesta muualla 

Puiston kotisivu 

Vietnamin luonnonsuojelualueet
Chư Mom Rayn kansallispuisto

Chu Mom Rayn kansallispuisto on luonnonsuojelualue Vietnamin keskiosassa, Kon Tumin maakunnassa, lähellä Kambodžan rajaa. Se on vuoristoista aarniometsää, jossa elää apinoita. 
Alueella on nähty myös muntjakkeja, vesipuhveleita  ja bantengeja.

Lähteet 

Vietnamin luonnonsuojelualueet
Cúc Phươngin kansallispuisto

Cúc Phươngin kansallispuisto on Vietnamin vanhin kansallispuisto. Se on perustettu vuonna 1962. Kansallispuisto sijaitsee Ninh Binhin maakunnassa Đồng Bằng Sông Hồngin alueella. Puistossa elää harvinaisia apinalajeja, kuten tonkininlanguri, sekä karhuja ja leopardeja. Myös alueen kasvillisuus, tuhatvuotiset puut ja kiemurtelevat liaanit, ovat vaikuttavia.  Alueen maanalaisissa joissa elää erityinen niihin erikoistunut kalalaji.

Lähteet

Aiheesta muualla 
Kansallispuiston kotisivu

Vietnamin luonnonsuojelualueet
Tram Chimin kansallispuisto

Tram Chimin kansallispuisto eli  Tram Chinhin kansallispuisto on luonnonsuojelualue Vietnamissa, aikaisemmalta nimeltään Tam Nongin lintujensuojelualue. Se kattaa jäänteen Mekongin suiston tulvaniityistä ja ruovikoista, jotka ovat kadonneet tehokkaan tulvansuojeluohjelman myötä. Alueella suojellaan kahlaajalintuja, etenkin saruskurkia. Puistossa elää myös muita maailmassa uhanalaisia lintulajeja.

Lähteet

Aiheesta muualla 

  Bird Sanctuaries >> Tram Chim National Park  Way to Vietnam

Vietnamin luonnonsuojelualueet
Yok Đônin kansallispuisto

Yok Đônin kansallispuisto on Vietnamin laajin luonnonsuojelualue Tây Nguyênin alueella. Se ulottuu Kambodžan rajalle asti, ja muodostaa yhtäjaksoisen suojelualueen sikäläisen luonnonpuiston kanssa. Puistossa elää tiikereitä, leopardeja, elefantteja ja gaureja. Lintuja on 450 lajia riikinkukoista sarvinokkiin. Monet harvinaiset nisäkäslajit pysyttelevät osassa, johon tavallisia matkailijoita ei päästetä, mutta heille järjestetään retkiä elefanttien selässä.

Lähteet

Aiheesta muualla 
Yok Don National Park Vietnam Beauty

Vietnamin luonnonsuojelualueet
Agnes (albumi)

Agnes on Ruotsin Idol-kilpailun vuonna 2005 voittaneen Agnes Carlssonin tuplaplatinaa myynyt debyyttialbumi. Albumi julkaistiin 19. joulukuuta 2005 ja se oli Ruotsin albumilistan sijalla yksi kahden viikon ajan. Albumin ensimmäinen single Right Here, Right Now (My Heart Belongs To You) oli Ruotsin singlelistan kärjessä kuusi viikkoa. Toinen albumilta julkaistu single Stranded ei menestynyt yhtä hyvin kuin debyyttisingle - se sijoittui albumilistan sijalle 27.

Kappaleet 
Stranded
Emotional
Right Here Right Now (My Heart Belongs To You)
Forever Yours
Get My Math
I Believe
For Love
What A Feeling
Now That I Found a Love
Let Me Carry You

Arviot 
 Expressen: 
 Svenska Dagbladet:

Aiheesta muualla 
 Agnes discogs.com -sivustolla

Lähteet 

Vuoden 2005 esikoisalbumit
Agnes Carlssonin albumit
Pauliina Parhiala

Pauliina Parhiala (o.s Arola, s. 1973 Tampere) on suomalainen pappi, kehitysyhteistyöntekijä ja järjestöjohtaja. Hän työskentelee Suomen Lähetysseuran diakonia ja kehitys -päällikkönä vuodesta 2022. Hän tuli Lähetysseuraan Norjan kirkkojen ulkomaanavun maajohtajan tehtävästä Tansaniasta, missä hänen asemapaikkanaan oli Dar es Salaam. Parhiala on aiemmin toiminut mm. Luterilaisen maailmanliiton johtajana Jerusalemissa, kansainvälisen humanitaarisen ja kehitysyhteistyöverkoston ACT Alliancen johtajana Genevessä, Kirkon Ulkomaanavun vt. toiminnanjohtajana, Kirkon Ulkomaanavun kansainvälisen työn johtajana ja Lähi-idän aluejohtajana sekä rauhanvälitysjärjestö Crisis Management Initiative ry:n toiminnanjohtajana. Lisäksi hän on työskennellyt tutkijana Helsingin yliopistossa, lehtorina Humanistisessa ammattikorkeakoulussa, projektipäällikkönä Eurooppalainen Suomi ry:ssä ja pääsihteerinä Suomen Nuorisoyhteistyö – Allianssi ry:ssä. Parhiala on Suomen evankelis-luterilaisen kirkon pappi.

Parhialalla on ollut lukuisia luottamustoimia suomalaisessa ja kansainvälisessä kansalaistoiminnassa - ml. puheenjohtajuus Euroopan Nuorisofoorumissa ja varapuheenjohtajuus eurooppalaisten rauhanrakennusjärjestöjen kattojärjestössä EPLOssa. Aiemmin hän on ollut myös Luterilaisen maailmanliiton Maailmanpalvelun pysyvän komitean jäsen sekä kehityspoliittisen EU-lobby APRODEVin, nykyisen ACT Alliance EU:n puheenjohtaja. Hän toiminut myös mm. Suomen Setlementtiliitto ry:n ja Nuorten Akatemian hallitusten puheenjohtajana.

Parhiala on koulutukseltaan filosofian maisteri, teologian maisteri, pappi, opettaja ja työnohjaaja. Hän on suorittanut Executive Masters -tutkinnon Geneven Graduate Institutessa kansainvälisen neuvottelutaidon ohjelmassa. Hän on tohtorikoulutettavana Helsingin yliopistossa ja on naimisissa Keijo Parhialan kanssa. Heillä on kaksi lasta.

Suomalaiset järjestöjohtajat
Vuonna 1973 syntyneet
Elävät henkilöt
Ángel Lafita

Ángel Lafita Castillo (s. 7. elokuuta 1984 Zaragoza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan joko laitalinkki tai hyökkäävä keskikenttäpelaaja.

Seurajoukkueura 
Lafita on Real Zaragozan kasvatti. Kaudella 2004–2005 hän teki ensiesiintymisensä edustusjoukkueessa 28. elokuuta 2005 pelatussa ottelussa Atlético Madridia vastaan. Hän oli tärkeässä roolissa kaudella 2006–2007, kun joukkue pääsarjan päätteeksi oli kuudes ja selvisi täten seuraavaksi kaudeksi Uefa-cupiin.

Elokuussa 2007 Lafita siirtyi kauden lainasopimuksella Deportivo La Coruñaan, jonka jälkeen joukkueella oli mahdollisuus tehdä siirrosta pysyvä. Hän pelasi kauden aikana 24 pääsarjaottelua, joissa hän teki kolme maalia. Heinäkuussa 2008 Deportivo maksoi Real Zaragozalle 2 miljoonan euron siirtokorvauksen.

Lafita ei pelannut kauden 2008–2009 alussa, johtuen henkilökohtaisista ongelmistaan. Hän palasi pelikentille lokakuussa 2008, aloittaen tehokkaasti tehtyään ensimmäisissä seitsemässä ottelussa neljä maalia.

Kaudeksi 2009–2010 hän palasi lopulta kasvattajaseuraansa, kun Deportivo ja Real Zaragoza saivat selvitettyä siirrossa ilmenneet epäkohdat.

Lähteet

Aiheesta muualla 
 Tilastot BDFutbol -sivustolla 

Espanjalaiset jalkapalloilijat
Vuonna 1984 syntyneet
Elävät henkilöt
Ruohonjuuri

Ruohonjuuri oy on vuonna 1982 perustettu eko- ja luomutuotteiden erikoismyymäläketju. Ketjun myymälät sijaitsevat Helsingissä, Tampereella, Oulussa, Raisiossa, Espoossa, Turussa, Vantaalla ja Jyväskylässä.

Historia 

Ensimmäinen Helsingin liike perustettiin 1982. Osuuskuntana aloittanut Ruohonjuuri sijaitsi aluksi nykyisen Forumin paikalla sijainneessa vanhassa puutalossa Helsingin Yrjönkadulla. Viitisentoista vuotta Ekokauppa Ruohonjuuri sijaitsi VR:n makasiineissa, jotka sitten purettiin Musiikkitalon tieltä 2006. Suvi-Anne Siimes muistelee makasiinien historiaa käsittelevän kirjan (Oksanen, Kimmo: Makasiinit 1899-2006. Helsingin Sanomat 2006) arvostelussaan, että makasiinien Ruohonjuuressa oli jopa vuokrattava rikša. Noin kuukautta ennen makasiinien tulipaloa Ruohonjuuri sai tilat hotelli Presidentin rakennuksesta. Vuonna 2006 Helsingin liike siirtyi Narinkkatorin kulmaan.  

Ekokauppa Ruohonjuuri laajentui ekomarketiksi syksyllä 2009 Helsingin Kampissa ja avasi myös uuden myymälän Helsingin Itäkeskuksessa. Tampereelle se laajeni vuonna 2003 ja Turkuun 2006. Helsingin Hakaniemeen Ruohonjuuri avasi myymälän 2012, Helsingin ydinkeskustan Citycenteriin vuonna 2014, Ouluun ja Raisioon vuonna 2015, Espoon Isoon Omenaan ja Selloon vuonna 2016, Jyväskylään vuonna 2017, Vantaan Jumboon, Helsingin Pasilan Mall of Triplaan ja Espoon Ainoaan vuonna 2019 sekä Helsingin Kannelmäen Kaareen vuonna 2020. Ruohonjuuri pitää yllä myös verkkokauppaa Suomessa ja jatkaa verkkokauppatoimintaa Ruotsissa Happy Food Store -nimellä. 

Vuonna 2015 Ruohonjuuri-kauppaketju joutui asiakkaittensa salmonella-epidemian vuoksi vetämään pois siemenvanukas- ja smoothie-tuotteitaan. Raakaruokatuotteita ei kuumenneta yli 40 asteen, etenkään niitä ei ollut pastöroitu, kuten yleensä kauppojen vanukkaita. Sittemmin Ruohonjuuri on luopunut em. tuotteiden myynnistä kokonaan ja keskittynyt luomuruuan, ravintolisien ja luonnonkosmetiikan tarjontaan.

Toimintaperiaate 

Ruohonjuuren toiminnan tarkoituksena on harjoittaa kestävän kehityksen mukaista, tuloksekasta vähittäiskauppaa. Toiminnan alussa ajatus muotoiltiin näin:
Ruohonjuuren toiminta nojautuu kestävän kehityksen periaatteisiin, joiden mukaan meillä ei ole oikeutta evätä tulevilta sukupolvilta mahdollisuutta tehdä niitä asioita, joita meillä on oikeus ja mahdollisuus tehdä tänään.

Yhtiön toimiala määriteltiin näin:

Yhtiön toimialana on energian ja raaka-aineiden säästämistä, luonnon kanssa tasapainossa olevan yhteiskunnan syntymistä sekä maapallon oikeudenmukaista ja järkevää käyttöä edistävien hyödykkeiden valmistus, maahantuonti, tukku- ja vähittäiskauppa sekä alaan liittyvä julkaisutoiminta.

Lähteet

Aiheesta muualla 
 Ruohonjuuren verkkokauppa
Happy Food Storen verkkokauppa
Ruohonjuuri oy:n taloustiedot 
Ruohonjuuri oy:stä Pörssitiedon sivuilla

Suomalaiset kauppaketjut
Stronger (Agnes Carlssonin albumi)

Stronger on Agnes Carlssonin toinen studioalbumi, joka julkaistiin 11. lokakuuta 2006. Se sisältää yksitoista raitaa, joista ”Kick Back Relax” ja ”Champion” on julkaistu singleinä.

Vastaanotto 

Aftonbladet -lehden arvostelija suhtautui albumiin kriittisesti todeten, että ”Agnes on lahjakas ja hänellä on vahva ääni, mutta kukaan ei näytä tietävän mitä tehdä sillä, ei levy-yhtiö, sanoittajat, tuottajat, eikä edes Agnes itse”.

Helsingborgs Dagblad kirjoitti, että Stronger sisältää joka musiikkityyliä: balladin, raikasta R&B:tä ja flirttailua.

Kappaleet 
I Believe in You
Top of the World
Somewhere Down the Road
I Had a Feelin
Kick Back Relax
Champion
Love Is All Around
What Do I Do with All This Love
My Boy
(Baby) I Want You Gone
Everybody Knows

Arviot 
 Expressen: 
 Svenska Dagbladet:

Aiheesta muualla 
 Stronger discogs.com -sivustolla

Lähteet 

Agnes Carlssonin albumit
Vuoden 2006 albumit